cyanic-selkie/wikianc huggingface dataset:
Othello (Verdi)
Ooperi sisu
IV vaatus. Desdemona magamistuba. Desdemona valmistub saatuslikuks kohtumiseks Othelloga ja talle meenub laul pajust, mis teda lohutab. Ta loeb õhtupalve ja uinub. Naise äratab Othello suudlus. Maur avaldab talle oma viha põhjuse ja teeb teatavaks otsuse: Desdemona peab surema, sest ta on kinkinud oma armastuse Cassiole. Desdemona palved ei kõiguta Othello otsust ja ta kägistab naise. Sisse tormab Emilia, kes teatab, et Cassio on tapnud Roderigo. Ta kuuleb sureva Desdemona viimaseid sõnu. Õudusega jutustab ta Jago vandenõust. Othello pussitab end ja sureb oma naise kõrval.
Cempmuiža
Cempmuiža (ka Cempu muiža) on küla (mazciems) Lätis Valmiera piirkonna Brenguļi vallas. Küla asub valla edelaosas.
Asula on tekkinud endise Cempi mõisa (Zempen) keskuse juurde. Aastail 2009–2021 kuulus küla Beverīna piirkonda.
Külas asub bussipeatus Cempu pagrieziens.
Seal kasvav Skujiņase paju ümbermõõduga 5,4 meetrit on looduskaitse all.
Aastal 2007 oli külas 14 elanikku.
Laiksaare looduskaitseala
Laiksaare looduskaitseala on looduskaitseala Pärnu maakonnas Saarde ja Häädemeeste vallas. Kaitseala kaitse-eesmärk on kaitsta kaitsealuseid liike ja nende elupaiku, samuti EÜ nõukogu direktiivis 92/43/EMÜ nimetatud elupaigatüüpe, näiteks soostuvaid metsi. Kaitseala pindala on 401,3 ha.
Kaitseala moodustati 2006.
Melanokortiin-4 retseptor
pisi|Melanokortiin-4 retseptor Melanokortiin-4 retseptor (MC4 retseptor või MC4R) on üks viiest seni avastatud melanokortiini retseptorist. Kõik melanokortiini retseptorid kuuluvad seitsme transmembraanse retseptori alagruppi ning on kõige väiksemad retseptorid selles grupis. Retseptori N-terminal on rakust väljas ja C-terminal on rakus sees ning sellel on väga väikesed rakuvälised aasad. MC4 retseptor koosneb 333-st aminohappe jäägist ning enamjaolt ekspresseeritakse närvisüsteemis. Retseptori talitlust seostatakse seksuaalkäitumise, stressi, söömisharjumuste ja sõltuvustega. Melanokortiin-4 retseptor klooniti esmakordselt 1993. aastal. Lisaks inimesele on MC4 retseptori geen kloonitud hiirelt, merisealt, kassilt, koeralt, tuvilt, kaladelt jne. Retseptori geen varieerub liikide vahel. Näiteks kattub inimese MC4 retseptorit kodeeriv geen 87% ulatuses kana ning 97% ulatuses roti vastava geeniga.
Ligandid
Ligandid on ained, mis seonduvad retseptoriga ning need jaotatakse agonistideks, pöördagonistideks ja antagonistideks. Agonistid kutsuvad esile teatava füsioloogilise vastuse, pöördagonistid kutsuvad esile vastupidise füsioloogilise vastuse võrreldes agonistidega ning antagonistid blokeerivad nii agonistide kui ka pöördagonistide tekitatud efekti.
Agonistid
pisi|Melanotaan II struktuur Melanokortiini retseptorid seovad melanokortiine, mille alla kuuluvad adrenokortikotroopne hormoon (lühend ACTH) ning α-, β-, γ-melanotsüüte stimuleeriv hormoon (lühendid vastavalt α-, β-, γ-MSH). α-MSH ja ACTH on ajus neurotransmitterid ehk virgatsained. Melanokortiinidest ei seostu MC4 retseptoriga vaid γ-MSH, sest sellel puudub kindel nelja aminohappeline järjestus histidiin-fenüülalaniin-arginiin-trüptofaan (His-Phe-Arg-Trp). ACTH ja α-, β-, γ-MSH tekivad ensümaatilise hüdrolüüsi teel proopiomelanokortiinist. Kõige suurem afiinsus on β-MSH-ga, siis α-MSH ja ACTH-ga. Melanotaan II (lühend MT II) on üks esimesi ja laialdaselt kasutatavaid α-MSH sünteetilisi analooge ning Melanotaan II on MC 3 ja MC4 retseptorite täisagonist ja omab pikemat bioloogilist aktiivsust kui tavaline α-MSH. MT II on α-MSH tsükliline analoog. Hiljem sünteesiti ka lineaarne analoog NDP-α-MSH, mis on tugevam adenülaadi tsüklaasi initsieerija kui α-MSH ise. NDP-α-MSH aminohappeline järjestus on Ac-Ser-Tyr-Ser-Nle-Glu-His-D-Phe-Arg-Trp-Gly-Lys-Pro-Val-NH2 ning MT II-l on Ac-Nle-cyclo(Asp-His-D-Phe-Arg-Trp-Lys)-NH2. Algne α-MSH omab aga järjestust Ac-Ser-Tyr-Ser-Met-Glu-His-Phe-Arg-Trp-Gly-Lys-Pro-Val-NH2. pisi|proopiomelanokortiini hüdrolüüsi skeem
Pöördagonistid
Pöördagonistina käituvad aguuti (ingl agouti) ja aguuti-taoline peptiid (lühend AgRP, ingl agouti-related protein), mis koosnevad 131 aminohappest ning on neuropeptiidid. Melanokortiini-3 ja −4 retseptorile seonduvad need oktapeptiidse silmuse kaudu. Silmus moodustub, kui tekivad disulfiidsed sidemed, kas AgRP korral 110–117 tsüsteiini jääkide vahel või aguuti korral 115–122 tsüsteiini jääkide vahel. Tekkinud konformatsioon jäljendab α-MSH, MT-II ja SHU-9119 ning seostub retseptoriga.
MC4 retseptori uuringud Eestis
Tartu Ülikooli keemia instituudi bioorgaanilise õppetooli teadurid on kindlaks teinud, et kaltsiumioonid (lühend Ca2+) ja magneesiumioonid (lühend Mg2+) mõjutavad ligandi sidumist retseptorile. Kui Ca2+ ioone ei ole lahuses, siis radioligandi [125I]NDP-MSH sidumine on madal Spodoptera frugiperda (lühend Sf9) rakkudele, kus on bakuloviiruste abil ekspresseeritud MC4 retseptor. MC4 retseptori jaoks on vaja 14 μM (mikromeetrit) Ca2+ kontsentratsiooni, et saavutada pool maksimaalsest efektist, mida annab radioligand retseptorile seostumisel. Mg2+ abistavad ka radioligandi sidumist retseptorile, aga kõigest 20% ulatuses Ca2+ maksimaalsest efektist. 50 mM Ca2+ kontsentratsiooni juures aga hakkavad Ca2+ spetsiifilist [125I]NDP-MSH sidumist inhibeerima.
Füsioloogiline roll
Hiire aju uurides on leitud, et MC4 retseptori informatsiooni-RNA-d (lühend mRNA) leidub ajukoores, talamuses, hüpotalamuses, hippokampuses, ajutüves ja ka seljaajus, kus on tegemist neuronitega. MC4 retseptorit ekspresseerivad ka astrotsüüdid.
Seksuaalne käitumine
MC4 retseptor on seotud ka reproduktsiooni reguleerivate ülesannetega. Isaste hiirte puhul on märgatud, et MC4 retseptor ekspresseerub ka peenises. Koksgeensed hiired on viljakad, aga isastel loomadel ilmnevad erektsioonihäired. MC4 täisagonisti MT II manustamisel meestele, kellel on psühhogeensed või orgaanilised erektsioonihäired, on märgatud nende paranemist ja neil tekib uuesti spontaanseid erektsioone.
Sõltuvus
Söömine, alkoholi ja narkootikumide tarbimine tekitavad kõik rahuldust pakkuvad tunnet, seega võivad nende signaalirajad kattuda. MC4 retseptori täisagonisti Melanotaan II manustamine metsikutele ja MC3 manustamine koksgeensetele hiirtele vähendas ning antagonisti AgRP manustamine suurendas spontaanset etanooli tarbimist. Kuna MC3 manustamise katsete tulemused koksgeensete ja metsikute hiirte puhul olid samad, saab järeldada, et MC4 retseptoriga väga sarnane MC3 ei osale selles signaalirajas.
MC4 retseptor võib olla kaasatud ka valuaistingu tekkimisse. Pidev morfiini manustamine vähendab MC4 retseptori mRNA tootmist striaatumis, mammilaarkehas, kuid mitte teistes ajupiirkondades nagu hüpotalamus ja eesajukoor. Seega aitab MC4 retseptori kontsentratsiooni vähenemine membraanil suurendada opioidide talutavust ja viia sõltuvuse tekkeni. MC4 retseptori agoniste võiks kasutada morfiini efektiivsuse tõstmiseks.
Johan Busch
pisi|511x511px|Sadulsepp Johan Buschi kuulutus ajakirjas "Põllumees: põllu- ja aiatöö, karjakasvatuse ja piimatalituse, metsaasjanduse ja mesilaste pidamise ajakiri", 1. september 1897 Johan Busch (21. juuli / 3. august 1873 Vara, Tartumaa – 3. september 1940 Tartu) oli eesti mööblitööstur.
Johan Busch sündis Varal kingsepana töötanud eruohvitseri Gottfried Georg Buschi perekonnas. Tema esiisad töötasid 19. sajandi algusest Sieversite Vara mõisas ja enne seda praeguse Läti aladel asunud Vilzēni (Wilsenhof) mõisas kutsaritena. Alghariduse sai ta Vara valla köstrikoolis, mille lõpetamise järel õppis ametit kõigepealt Tartu sadulseppmeistri A. Tensi juures ja seejärel Viljandis Seidat’i sadulsepa- ja polstermööblitööstuses. Pärast viis aastat kestnud õppeaega omandas ta sellikutse ja asus töötama Pärnus tislermeister Grünthali ja Schwarzenbergi juures. Seejärel töötas ta aasta Riias Seidorfi polstermööblitööstuses. Riiast naasis J. Busch Tartusse, kus töötas sadulseppmeister F. Reinhardti, siis sadulseppmeister Grünwaldi ja hiljem lühikest aega sadulseppmeister Koorti juures.
1894. aasta lõpus sai J. Busch sadulseppmeistri kutse ja asutas Tartus Vene tänaval Tartu esimese sadulsepa- ja polstermööblitööstuse. Järgmisel aastal kolis ta mööblitööstur Ludwig Bandelier’ majja Kalda tn 16. Bandelier’le kuulus Kalda ja Vene tänava nurgal suur krunt, kus asusid elumaja ja mööblikauplus, tisleritöökojad ja laod. J. Buschi ja L. Bandelier’ koostöö kestis 25 aastat kuni töösturi surmani 1922. aastal. 1912. aastal avas J. Busch Tartu peamisel kaubatänaval, Aleksandri tn 12 oma poe (hävis Teises maailmasõjas, praeguse Küüni tn pargi alal), mis oli avatud kuni 1940. aastani. 1917. aastal kolis J. Busch oma sadulsepa- ja polstermööblitööstuse Kalda tänavalt oma majja Eliisabeti (praegune Eha) tn 17 (hävis Teises maailmasõjas). J. Busch valmistas mööblit mitte ainult Tartusse, vaid ka Liivi- ja Eestimaa mõisatesse ja Venemaale.
J. Buschi mööblitööstus oli Tartu vanim ja seal õppisid mitmed hiljem oma töökoja asutanud mööblitootjad. J. Busch oli Tartu Töösturite Keskühingu nõukogu liige, sadulsepa tööala juhatuse liige, Tartu Tööoskusameti ekspert sadulsepatöö alal, Tartu Majaomanikkude Panga nõukogu liige, Tartu Majaomanikkude Ühingu liige, Tartu Eesti Käsitööliste Abiandmise Seltsi liige, Tartu Peetri koguduse I pihtkonna liige, nõukogu ja üldnõukogu liige.
J. Busch on maetud Tartu Vana-Peetri kalmistule.
J. Buschi poeg oli eesti lastearst Harry Busch.
Ühelehine ämbliklill
Ühelehine ämbliklill (Cleome monophylla) on üheaastane rohttaim, mida leidub Aafrika lõunaosas, Indias ning ümbritsevates saareriikides. Ladinakeelse nime teine sõna monophylla tähistab taime lihtlehti.
Kirjeldus
Ühelehise ämbliklille varrel ja lehtedel on näärmekarvad. Lehtedeks on kitsad ja nooljad lihtlehed. Taim kasvatab violetsete märgistustega õisikud, mille tupplehed on sarnased teiste lehtedega. Viljaks on kitsas kupar, mis on kuni 10 cm pikk, veidi kumer ja kaetud lühikeste karvadega.
Ühelehine ämbliklill on hermafrodiit ehk kahesuguline taim. Taim on külmakartlik ning ei talu varju, lehitseb maist oktoobrini. Eelistab kuiva või parasniisket mulda.
Levik
Laia levikuga Aafrika mandril ning saartel, Indias ja Sri Lankal. Eelistab kasvukohana haritud maad, teeservi, rohumaad ja metsa. Lisaks kasvab Cleome monophylla allikate, jõgede ning tiikide kallastel, aga ka graniidiküngastel. Edukaks arenguks vajab taim piisavalt valgusrikast ning laia kasvuruumi.
Sobilik hea drenaažiga kergetele liivmuldadele ning keskmistele savimuldadele, mille reaktsioon on neutraalne või kergelt aluseline. Ühelehine ämbliklill on valgusnõudlik ja ei saa kasvada varjus.
Kasutamine
Ühelehise ämbliklille lehed, noored võrsed ja õied on söödavad, ning neid kasutatakse kulinaarias sarnaselt spinatile.
Kuna lehed on kergelt mürgised soovitatakse need peale küpsetamist päevaks seisma jätta, et õrnalt mürgised ensüümid lahustuks.
Taime kibedatest seemnetest valmistatakse sinepi asendajat. Meditsiinis saab ühelehise ämbliklille tugevalõhnalisi purustatud seemneid kasutada teadvuse kaotanud inimese äratamiseks.
Juuri näritakse hommikul ja õhtul, et saada lahti köhast. Tervet taime kasutatakse paistetuse raviks.
Nicholas Jensen
Nicholas B. Bernsdorf Jensen (sündinud 8. aprillil 1989 Kopenhaagenis) on Taani jäähokimängija, kes mängib ründajana Saksamaa kõrgliiga klubis Berliini Eisbären.
Juuniorina kuulus ta Rootsi klubidesse. Aastatel 2008–2010 mängis ta North American Hockey League'i klubis Bismarck Bobcats. Aastatel 2010–2014 mängis ta Plattsburghi State University of New York jäähokimeeskonnas.
Aastatel 2017–2019 mängis ta Saksamaa kõrgliigas Fischtown Pinguinsi ja 2019–2021 Düsseldorferi ridades.
Taani jäähokikoondise koosseisus on Jensen osalenud kuutel maailmameistrivõistlustel (2015, 2016, 2017, 2018, 2019 ja 2021) ning 2022. aasta taliolümpiamängudel.
Gil galad
Yhe noore Tolkieni-entusiasti loodud artiklid, mis enne avaldamist vajavad täiendavat toimetamist:
Gil-galad oli Noldori haldjate ülemkuningas J. R. R. Tolkieni raamatust "Silmarillion".
Gil-galad sündis esimesel ajastul. Ta kasvas üles salajases haldjalinnas Gondolinis, kuid pärast seda, kui Melkor linna hävitas, liitus ta Noldori haldjatega. Kui Fëanori pojad panid Sirioni sadamates toime kolmanda vennatapu, sai Gil-Galad sellest kuulda, aga tema väed jäid hiljaks ega suutnud Fëanori poegi takistada. Ellujäänud liitusid Gil-galadi vägedega ning rääkisid talle Elrondi ja Elrose kinnivõtmisest. Pärast Raevusõda kadusid viimased ellujäänud Fëanori pojad ajalooareenilt - Maedhros tegi enesetapu ja Maglor kadus jäljetult, jättes Elrondi ning Elrose maha. Kuna Elrondis ja Elroses voolas nii haldjate kui ka inimeste veri, said nad otsustada surematuse või surelikkuse kasuks. Elrond valis haldjate saatuse ja liitus Gil-galadi vägedega. Elros eelistas surelikkust ja temast sai Númenori kuningas. Sellega lõppes esimene ajastu ja ülemkuningas Gil-galad rajas Sinimägedest läände jäävatele aladele Lindoni riigi. Tema kuningriik oli Keskmaal kõige läänepoolsem pärast seda, kui maailm oli Raevusõja järel muutunud ja Beleriand hävinud.
Enne Elendili ja tema poegade tulekut ulatus Gil-galadi kuningriik Keskmaa läänerannikust üle Udumägede kuni Suure Rohelaane (Sünklaane) lääneservani. Gil-galad ehitas mitu sadamat: Hallid Sadamad, Harlondi ja Forlondi. Tema valitsuse all elas palju noldori ja teleri haldjaid ning osa Raevusõjas ellu jäänud edaine. Noldorid elasid peamiselt Forlindonis ning sindarid ja rohehaldjad Harlindonis, Celeborni läänivalduses. Osa sindareid ei soovinud aga, et neid juhiks noldor, ja läksid itta Suurde Rohelaande, kuna seal elavad rohehaldjad kuulusid telerite hulka, täpselt nagu nemadki.
Edainid, inimeste esiisad, läksid Lindonist läände, Númenori. Noldoritest said aja jooksul nende head liitlased ja Gil-galad valitses noldorite ülemkuningana kogu teise ajastu jooksul. Númenori kuningas Tar-Aldarion (Meresõitja) tõi talle oma riigist mallorniseemneid, aga need ei kasvanud Gil-galadi maadel Eriadoris. Seetõttu andis Gil-galad seemned Galadrielile, kes plaanis koos Celeborniga Eriadorist lahkuda. Galadriel istutas seemned maha Lindórinandis, mis nimetati mallornide kasvades ümber Laurelindórenaniks (Lothlórien) ehk Laulva Kulla Oruks.
Haldjate riik õitses, kuid siis tuli sinna võõras, kes nimetas ennast Annatariks, Kingituste Isandaks. Tema sõnad ja kingid näisid ausatena, aga Gil-galad kahtlustas, et Annatar ei ole see, kellena ta näib. Eregioni haldjad usaldasid aga Annatari ja kuigi nende isand Celebrimbor, Fëanori viienda poja Curufini poeg, jagas Gil-galadi kahtlusi, võttis ta Annatari siiski vastu. Annatar õpetas haldjatele Võimusõrmuste sepistamist ja veenis neid valmistama 16 sõrmust. Salaja tegi Celebrimbor veel kolm sõrmust ja jagas need Annatari teadmata haldjate valitsejate vahel ära. Narya ja Vilya andis ta Gil-galadile ning Nenya Galadrielile.
Hiljem selgus, et Annatar oli maskeeritud Sauron ja sõrmused olid tema plaan Keskmaa üle valitsemiseks. Haldjate ja Sauroni sõjas vallutas ta Eriadori, hävitas Eregioni ja võttis Hallid Sadamad piiramisrõngasse. Celebrimbor vangistati ja piinamise käigus avaldas ta Sauronile väiksemate sõrmuste asukoha, aga ei öelnud kuni surmani, kelle käes olid kolm sõrmust. Pärast Celebrimbori surma lasi Sauron ta keha teiba otsa riputada ja kanda seda lahingulipuna oma vägede ees, kui nad Halle Sadamaid ründasid.
Sauron alahindas aga haldjaid ja nende liitlasi. Gil-galadile tuli appi Númenori toonane kuningas Tar-Minastir, kes saatis talle 1700. aastal TA abiks suure sõjalaevastiku. Haldjate ja Sauroni sõda kestis 1693-1701 TA ning lõppes Sauroni vägede lüüasaamisega. Sauron põgenes Mordorisse ja asus hauduma kättemaksu dúnedainide vastu. Üle tuhande aasta hiljem astusid númenorlased taas Sauronile vastu ja tõid ta vangina oma riiki, jättes Gil-galadi rahus Keskmaa haldjaid valitsema.
Pärast sõda andis Gil-galad võimsaima sõrmuse, Vilya, Elrondile ja Narya Cirdanile. Pärast Númenori hävingut rajasid vähesed ellujäänud, kes olid Keskmaale põgenenud, seal pagulasriigid Gondori ja Arnori. Nende ülemkuningas Elendil sai Gil-galadiga sõbraks. Sajand hiljem, kui Sauron Gondorit ründas, otsustasid Gil-galad ja Elendil oma väed kokku kutsuda ning rünnata Sauronit enne, kui ta jõuab jõudu koguda. Seda ühendväge nimetati "haldjate ja inimeste viimseks liiduks".
Kaks kuningat kogusid ja valmistasid oma vägesid ette mitu aastat. Seejärel läksid Gil-galad ja Cirdan Amon Sûlile (Ilmarüngas), kus nad liitusid Arnori meestega. Kolmeks aastaks peatuti Kaljulõhel, kus valmistati relvi ja pandi sõjaplaan paika. Üle Udumägede minnes liitusid nendega Suure Rohelaane kuningas Oropher, Lothlórieni kuningas Amdír ja päkapikukuningas Durin IV Khazad-Dûmist. Pärast Anárioni juhitud Gondori armeega kokkusaamist kohtas Viimase Liidu vägi Sauroni sõjaväge Dagorladi lahingus, pikas ja verises kokkupõrkes, kus surid teiste hulgas Oropher ja Amdír. Hiljem hakati lahingupaika nimetama Surnusoodeks.
Viimaks lõppes lahing haldjate ja inimeste võiduga. Ühendvägi läks Mordorisse ja piiras Barad-dûr seitse aastat. Selle aja jooksul tapeti Anárion. Piiramisaeg lõppes siis, kui Sauron isiklikult ühendväega võitlema tuli. Gil-galad ja Elendil astusid Sauroniga kahevõitlusse ning Elendil haavas Sauronit raskelt, aga sai ise surmavalt haavata. Gil-galadi põletas Sauroni käe kuumus ja ta suri. Nende tegu andis aga Isildurile võimaluse lõigata Sauroni käelt sõrm koos Võimusõrmusega ning lahingu võita. Kuna Gil-galadil ei olnud järglasi, valitses Lindonit edasi Cirdan. Gil-galadi jäädi haldjate seas mäletama kangelasena.
Sam Reinhart
Karjääri alustas ta Western Hockey League'i klubis Kootenay Ice. Hooajal 2010–11 tuli ta klubiga liiga meistriks. Järgmisel hooajal pälvis ta liiga parimale uustulnukale antava Jim Piggott Memorial Trophy.
2014. aastal valiti ta Buffalo Sabres ta NHL-i Draft'is teise valikuna. Sabresi põhikoosseisus mängis ta aastatel 2015–2021 kokku kuus hooaega.
2016. aastal tuli ta Kanada jäähokikoondise koosseisus maailmameistriks.
Tema isa Paul Reinhart on endine jäähokimängija. Samuti on NHL-is mänginud tema vennad Griffin ja Max.
Väike-Sepa tee
Väike-Sepa tee on tänav Viimsi vallas Viimsi alevikus.
Väike-Sepa tee hooneteks on näiteks Väike-Sepa tee 2 ja 3. Tänava pikkus on 79 meetrit.
Harilik niiduritsikas
Harilik niiduritsikas (Metrioptera brachyptera) sihktiivaliste seltsi kuuluv putukaliik.
Putukat on Eestis kõikjal.
Vladimir Lissin
thumb|right|Vladimir Lissin Vladimir Sergejevitš Lissin (sündinud 7. mail 1956 Ivanovos) on Venemaa terasemagnaat, Novolipetski raua- ja terasetehase aktsiate kontrollpaketi omanik ja kombinaadi direktorite nõukogu esimees alates 1998. aastast.
Elulugu
1973. aastal lõpetas ta Kemerovo oblastis Novokuznetskis 41. kooli. 1979. aastal lõpetas ta Novokuznetskis Siberi Metallurgia Instituudi metallurgiainseneri erialal. 1990. aastal lõpetas ta Väliskaubanduse Akadeemia Kõrgema Kommertskooli, 1992. aastal Rahvamajanduse Akadeemia majanduse ja juhtimise erialal. 1994. aastal lõpetas Plehhanovi Venemaa Majandusakadeemia.
1996 – tehnikateaduste doktor (kaitses oma väitekirja Lipetski Riiklikus Tehnikaülikoolis teemal "Kombineeritud protsesside matemaatiline modelleerimine ning valu- ja valtsimismoodulite tehnoloogiliste omaduste optimeerimine")
Töökäik
Ta alustas töömeheelu 1975. aastal elektrikuna Juzhkuzbassugoli ühenduses. Pärast instituudi lõpetamist töötas ta Tulachermetis, algul terasetöölise abina ja lõpuks tsehhi juhataja asetäitjana.
1986. aastast töötas peainseneri asetäitjana ja aastatel 1989–1991 Karagandõ metallurgiatehase (Karmet) peadirektori asetäitja, mille peadirektor oli O. N. Soskovets. Samal ajal oli ta Karmeti tooteid maailmaturul müünud ​​vahendaja Kasahstani-Šveitsi TSK-Steel juht.
1992. aastal oli ta teemaksuettevõtte Trans Commodities töötaja. 1993. aastast on ta partner Trans-World Groupis.
1993. aastast Sajanogorski alumiiniumitehase direktorite nõukogu esimees, Novokuznetski ja Bratski alumiiniumitehaste, Magnitogorski ja Novolipetski raua- ja terasetehaste direktorite nõukogu liige.
1997. aastaks suutis Lisin NLMK teemaksude üle kontrolli enda kätte võtta. Ostis tehase aktsiaid Soroselt, Richardilt ja Christopher Chandlerilt.
1998. aastast on ta OJSC NLMK direktorite nõukogu esimees.
2007. aastal omandas ta offshore-firma Silener Management kaudu ja 14,42% osaluse Zenit Bankis.
Juulist 2008 kuni juunini 2012 oli ta OAO United Shipbuilding Corporation direktorite nõukogu sõltumatu liige.
Akadeemiline tegevus
Vene Föderatsiooni valitsuse alluvuses oleva Rahvamajanduse Akadeemia turuprobleemide ja majandusmehhanismi osakonna professor, 16 monograafia ja enam kui 150 teaduspublikatsiooni autor.
Tegevus laskesporditegelasena
2018. aasta novembris valiti Euroopa Laskeföderatsiooni president Vladimir Lissin Münchenis toimunud ISSF-i peaassambleel uueks ISSF-i presidendiks. Vladimir Lissin sai sellega ISSF-i 7. presidendiks ja sellel ametipostil oli ta kuni 30. novembrini 2022.
588
588. aasta (DLXXXVIII) oli Juliuse kalendri järgi liigaasta, mis algas neljapäeval. Arvu 588 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.
Vladimir Lissin
Varandus
Forbesi andmetel oli ta 2010. aasta veebruari seisuga Venemaa rikkaim inimene. 2014. aasta alguses hindas Forbes tema varanduseks 16,6 miljardit dollarit, olles rikkuselt Venemaa Föderatsioonis neljas inimene. 2022. aasta aprilli seisuga on ta ajakirja Forbes andmetel Venemaa rikkuselt kolmas inimene.
Ajakirja Forbes varasemad hinnangud
Kronotüüp
Kronotüüp on tunnus, mis iseloomustab indiviidi ööpäevase aktiivsusperioodi eelistust. Selle järgi, millal süüakse, magatakse, töötatakse või vaba aega sisustatakse, jaotatakse inimesed skaalal varajasest hiliseni erinevateks kronotüüpideks. Inimpopulatsioonis on levinumad (~60%) keskmise kronotüübiga inimesed, kelle päevakava jääb hommikul kaheksa ja õhtul kaheteistkümne vahele. Suuruselt järgmine grupp on hilised kronotüübid ja kõige vähem on ühiskonnas varajasi kronotüüpe.
Endogeenne ööpäevane kell
Kõikides elusorganismides funktsioneerib endogeenne ööpäevane kell, mis tekitab bioloogilisi rütme. Need on ~24 tunni pikkused nn tsirkadiaansed (circa diem) füsioloogilised ja käitumuslikud võnked, mis on mõjutatud organismi seesmistest ja välistest muutustest. Imetajatel kontrollib tsirkadiaanseid rütme kellakeskus ehk stimulaator, mis asub optilisest kiasmist (nägemisnärvide ristumiskohast) ülevalpool olevas hüpotalamuse suprakiasmaatilises rakutuumas (SCN). Ööpäevane kell kontrollib füsioloogiat mitmel eri tasandil, geeniekspressioonist keerulise käitumiseni (nt uni). Kui kõrvaldada päikesevalgusest tulenev ja sotsiaalne mõju, siis bioloogiline kell "jookseb vabalt", umbes 24-tunnise perioodiga, aga reaalselt sünkroonivad zeitgeberi signaalid bioloogilise kella ööpäeva 24-tunnise perioodiga.
Varajane ja hiline kronotüüp
Endogeensetest mõjudest tuleneva ööpäevase eelistuse järgi jagunevad inimesed varajase, hilise ja keskmise kronotüübiga inimesteks.
Varajane kronotüüp
Varajased ehk "lõokesed" ärkavad hommikul vara spontaanselt ja tunnevad ennast erksana. Lisaks on nad õhtul võimelised varakult uinuma. Seega elavad varajased kronotüübid sünkroonis päikesega ja jõuavad oma aktiivsuse ning kehatemperatuuri tippu päeva esimeses pooles. Hommikuinimestel on üldiselt tervislikum eluviis ning vähem sisemise- ja sotsiaalse kella erinevusest tulenevaid probleeme.
Hiline kronotüüp
Hilised ehk "öökullid" lähevad hilja voodisse ja tõusevad sageli üles alles keskpäeval. Neil on raske kohaneda varase ärkamisega, mida võib nõuda töö või mõni muu kohustus. Nad saavutavad oma tegutsemisvalmiduse õhtu saabudes või lausa hilistel tundidel. Hilistel kronotüüpidel on une algus, ülestõusmise aeg, kehatemperatuuri miinimum ja melatoniini vastav tase 2–3 tundi hilisem kui varajastel kronotüüpidel, aga aktiivsuse tipp saavutatakse alles 4 tundi hiljem.
Hilise kronotüübiga kaasnevad probleemid
Hilistel kronotüüpidel esineb sagedamini uimastite tarbimist, stressi, unehäireid, depressiooni, sesoonset depressiooni või tähelepanu puudulikkuse häiret (attention deficit disorder).
Tsirkadiaanse rütmi patoloogiad
Ekstreemsetel kronotüüpidel on täheldatud ööpäevase rütmi häireid.
Ekstreemsetel "lõokestel" võib esineda äärmuslikult varajase unefaasi sündroom ASPS (advanced sleep phase syndome), mis äratab nad äärmiselt vara üles ja ei lase uuesti uinuda.
Ekstreemsetel "öökullidel" võib esineda ekstreemsetele "lõokestele" vastupidine probleem, äärmuslikult hilise unefaasi sündroom DSPS (delayed sleep phase syndrome), mis võib tekitada lausa insomniat ja mille tõttu lükkub hommikune ärkamine väga pikalt edasi.
Kronotüüp ja vanus
On näidatud, et kronotüüp ei sõltu ainult geneetikast ja keskkonnateguritest, vaid ka vanusest. Lapsed on üldiselt varajasemad kronotüübid ja muutuvad arengu käigus üha hilisemateks. Kõige hilisem kronotüüp saavutatakse kahekümnendateks eluaastateks. Pärast seda hakkab kronotüüp jälle varajasemaks muutuma. Kuna üldise fenomeni järgi saabub naistel küpsus varem kui meestel, siis nende hiliseim kronotüüp on 19,5-aastaselt ja meestel 21-aastaselt. Eeltoodu tõttu on mehed ka terve oma täiskasvanuea üldiselt naistest hilisema kronotüübiga. Selline erinevus kahe soo vahel kaob siis, kui naistel algab menopaus ehk keskmiselt 50. aastatel. 60. aastatest läheb kronotüüp üldiselt isegi varajasemaks, kui see oli lapsepõlves.
Kronotüüp kui noorukiea lõpu marker
Kronotüübi kõikumise tõttu varajasest hilisesse ja tagasi, on see väga heaks markeriks, et märkida indiviidid nooruki- ja täiskasvanuea vahelist piiri. Kui puberteediea lõppu määratakse lihtsalt luude kasvu peatumisega, siis noorukiea lõppu on raske defineerida, sest see on segu füüsilistest, psühholoogilistest, sotsiaalsetest ja vaimsetest muutustest. Üheks noorukiea tunnuseks on võime püsida kaua üleval ja magada hommikul seetõttu pikemalt, kuid umbes 20. eluaastal olukord muutub, sest paljud hormoonid (kasvuhormoon, kortisool), mida keha sünteesib ja mis samuti und mõjutavad, on vanusest sõltuvad ning nende sekretsioon üleminekuvanuses muutub. Seega on kronotüübi uuesti varasemaks muutumise algus üheks noorukiea lõpu markeriks.
Kronotüübi määramise küsimustikud
Inimese ööpäevaseid käitumisharjumusi hinnatakse tavaliselt küsimustike abil.
Et uurida kronotüübi seoseid unepatoloogiatega ning isiksuse- ja käitumuslike tunnustega, kasutatakse veel muidki küsimustikke.
2012. aasta suveolümpiamängude medalitabel
2012. aasta suveolümpiamängude medalitabel. Riikide järjestus on selline, et esiteks on kuldmedalite arvu järgi, siis hõbe- ja pronksmedalite arvu järgi. Kui selle järel on riikidel erinevate medalite arv sama, siis jäävad nad kohta jagama tähestikulises järjekorras. Sellist järjestust kasutavad ROK ja IAAF.
Olümpiamängudel sportlastega esindatud 204 rahvuslikust olümpiakomiteest said medaleid 85 olümpiakomitee sportlased.
Nesta Webster
pisi| Nesta Helen Webster (24. august 1876 – 16. mai 1960) oli Briti ajaloolane, kes on tuntud kui salaorganisatsioonide uurija.
Laulaste looduskaitseala
Kaitseala kaitse-eesmärk on kaitsta kaitsealuseid liike ja nende elupaiku, samuti EÜ nõukogu direktiivis 92/43/EMÜ nimetatud elupaigatüüpe, näiteks vanu loodusmetsi. Kaitseala pindala on 1065,9 ha.
Kaitseala moodustati 2005.
101. kilomeeter
101. kilomeeter oli NSV Liidus mitteametlikus kasutuses olnud termin, mis tähendas, et teatavatel inimgruppidel oli keelatud elada Moskvast, Leningradist, liiduvabariikide pealinnadest ja suletud linnadest 100 kilomeetri raadiuses. Seda piirangut kasutati § 58 alusel poliitiliselt represseeritute ning nende perekonnaliikmete, aga ka retsidivistide puhul.
Marcin Przybyłowicz
Marcin Przybyłowicz (sündinud 4. mail 1985) on poola helilooja, helikujundaja, produtsent, orkestreerija ja arranžeerija. Eelkõige on ta tuntud mängude "The Witcher 3: Wild Hunt" ja "The Vanishing of Ethan Carter" ning Poola ajaloolise draamasarja "Korona królów" heliloojana.
Przybyłowiczi hakkas muusikat kirjutama ajal, kui õppis Feliks Nowowiejski nimelises Bydgoszczi Muusikaakadeemias Bydgoszczis Poolaas. 2007. aastal sai ta Poola riikliku telekanali TVP Creative Valley noorte talentide stipendiumi.
Tunnustus
2014. aastal oli ta nomineeritud "The Vanishing of Ethan Carteri" muusika Annual Game Music Awardsi suurepärase heli kujundamise auhinnale ja 2015. aastal IGFi audio kvaliteedi auhinnale. 2015. aastal võitis Marcin Przybyłowicz koos oma kolleegi Mikolai Stroinskiga National Academy of Video Game Trade Reviewersi algupärase muusika auhinna "The Witcher 3: Wild Hunti" muusika eest.
Google Translate
Google Translate ehk Google'i tõlge on Google'i tasuta masintõlke teenus, mis 2015. aasta 9. veebruari seisuga tõlgib 103 keele vahel.
Google'i tõlke lehel on kaks akent: vasakpoolse kasti kohal tuleb valida lähtekeel ja väljale kirjutada tekst või veebilehe aadress, mida soovitakse tõlkida, ja teise kasti kohal valida sihtkeel. Google'i kasutajakonto olemasolul saab tõlgitud sõnad salvestada oma vestmikku. Google Translate näitab ka tõlgitud sõna liiki, nt tegusõna, nimisõna.
Teatrielu
"Teatrielu" on aastatel 1961–1985 ja aastast 1995 ilmuv teatriteemaline kogumik.
Esimene kogumik, mis kajastas 1961./1962. aasta hooaega, kandis pealkirja "Teatrimärkmeid". Pärast seda hooajani 1978/1979 kandis pealkirja "Teatrimärkmik". Aastatel 1980–1985 ilmus kogumik aastaraamatuna, kandes pealkirja "Teatrielu". Aastast 1995 kannab pealkirja "Teatrielu".
Sõvakivtsi
pisi|Sõvakivtsi kabel
Sõvakivtsi (ukraina keeles Сиваківці) on küla Ukrainas Vinnõtsja oblastis Lõpovetsi rajoonis. Elanike arv on 795. Pindala on 2,525 km².
Humala mõis
pisi|Humala mõisa laudahoone 2014. aastal Humala mõis (saksa keeles Hummala, Humblaküll ) oli mõis Keila kihelkonnas Harjumaal. Nüüdisajal jääb mõis Harju maakonda Harku valda, tänapäeva Humala küla lähedale.
Ajalugu
Mõis asutati umbes 1690 ja siis oli selle omanik Otto Scheiding. Pärast Põhjasõda oli mõis Vene keisririigi käes ja aastal 1758 sai selle omanikuks Jakob Albrecht Matthias. Aastast 1777 kuulus mõis umbes 20 aastat Fockidele. 1805 sai mõisa omanikuks Gustav von der Howen ja der Howenite käes oli see 1870. aastateni. 1889-1919 olid mõisa omanikud Stackelbergid. Stackelbergide omanduses sai Humala mõisast Vääna kõrvalmõis.
Eesti raehärrad 1943–1944
Raehärrad olid Saksa okupatsiooni ajal aastail 1943–1944 ametisse nimetatud linnapeade nõunikud. Nende ülesanne oli omavalitsuskorporatsiooni juhatajale nõuandmine ja arusaamise soetamine tema korraldustele elanikkonnas.
SN1-reaktsioon
Orgaanilises keemias tähendab SN1-reaktsioon keemilise ühendi funktsionaalrühma asendumist mingi teise funktsionaalrühmaga, kusjuures see protsess toimub esimest järku nukleofiilse asendusena (unimolecular (1) nucleophilic (N) substitution (S)). Sellele reaktsioonile on iseloomulik karbokatioonse intermediaadi (vaheühendi) moodustumine esimeses kiirust limiteerivas staadiumis.
Lühiealise suure reaktsioonivõimega karbokatioonse intermediaadi teke on tavaline tertsiaarsete alküülhaliidide reaktsioonil aluselistes tingimustes või tertsiaarsete alkoholide korral happelistes tingimustes. Nendes reaktsioonides realiseerub SN1 reaktsiooni mehhanism.
Primaarsete haliidide ja alkoholide korral esineb SN2 reaktsiooni mehhanism. Sekundaarsete korral olenevalt mitmetest faktoritest võib esineda kas SN1 või SN2 või mõlemad need mehhanismid.
SN1 mehhanism
SN1 reaktsioonid kulgevad kahes või kolmes staadiumis, kusjuures esimeses staadiumis moodustub karbokatioonset tüüpi intermediaat.
Näitena on siin tert-butüülbromiidi hüdrolüüs, mille tulemusel saadakse tert-butüülalkohol. Brutoreaktsioon: See protsess toimub üle kolme staadiumi. Elementaarreaktsioonid:
Kõrvalreaktsioonid
Valdavad konkureerivad reaktsioonid on SN2, E1, E2 ja karbokatiooni võimalikud isomerisatsioonid.
Reagentide ja tingimuste mõju
Reaktsiooni tulemus sõltub lähteühendi (substraadi) keemilisest struktuurist, eeskätt karbokatiooni stabiliseeritusest, steerilistest faktoritest ja naaberrühmade osalusest.
Karbokatiooni stabiilsus oleneb positiivse laengu delokalisatsioonist; stabiilsust soodustavad hüperkonjugatsioon ja konjugatsioon:
Reaktsiooni tulemust saab oluliselt mõjutada valides mitmeid faktoreid: lahkuva rühma iseloom (selle modifitseerimine), katalüsaator, solvendi omadused, nukleofiili omadused (nukleofiilsus ja aluselisus) jm.
Lara Arruabarrena
Lara Arruabarrena Vecino (sündinud 20. märtsil 1992 Tolosas) on baski päritolu Hispaania tennisist.
Tema parim koht WTA edetabelis on 52. (3. juuli 2017) ja paarismängus 28. (22. veebruar 2016).
2017. aasta Wimbledoni turniiril kaotas ta 1. ringis Anett Kontaveidile 2:6, 4:6.
Santa Cristina Gherdëina
thumb| thumb|Santa Cristina Gherdëina valla paiknemine Lõuna-Tiroolis
Santa Cristina Gherdëina (itaalia: Santa Cristina Valgardena; saksa: St. Christina in Gröden) on ladiinikeelne vald (comune) Lõuna-Tiroolis Põhja-Itaalias, paiknedes umbes 30 km Bolzanost idas. Selle Saslongi suusarada on koduks meeste ülisuurslaalomile ja kiirlaskumisele FIS Suusatamise Maailmakarikaetapil.
Geograafia
2010. aasta 31. detsembri seisuga elas seal 1900 inimest ja valla pindala on 31,82 km².
Santa Cristina vald külgneb järgmiste valdadega: Campitello di Fassa, Kastelruth, Villnöß, Urtijëi, San Martin de Tor ja Sëlva.
Keeleline jaotus
2011. aasta rahvaloenduse järgi kõneleb 91,40% rahvastikust esimese keelena ladiini keelt, 4,41% itaalia keelt ja 4,19% saksa keelt.
Spordiühing Ekstreempark
Spordiühing Ekstreempark loodi grupi aktivistide poolt 12.aprill 2002.aastal eesmärgiga ühendada erinevaid huvigruppe ja populariseerida ekstreemsporti, matkamist ja vabaaja veetmist looduses. Järgime taastuvturismi põhimõtteid, edendamine, looduse ja puhta elukeskkonna kaitsmist. Algatame projekte ja tegevusi matka- ja turismi marssruutide väljatöötamiseks, matkaspordi arendamiseks ning võistluste korraldamiseks. Osaleme turismi alases koostöös.
Ekstreempark kuulub Võrumaa Spordiliitu www.vorumaaspordiliit.ee ja Võrumaa Turismiliitu www.visitvoru.ee ning on Eesti Aerutamisföderatsiooni www.aerutaja.ee, Haanja Rattaklubi www.haanjarattaklubi.ee ja Eesti Ronimisliidu www.facebook.com/ronimisliit liige.
Spordiühingus tegutseb kärestikuaerutajate ja kaljuronijate treeningugrupp. Ekstreempargil on hea koostöö Võru- ja Põlvamaa Arenduskeskuse ja piirkonna turismivõrgustikega, ning mitmete Eestis tuntud koolitus- ja seiklusfirmadega.
Ekstreempargi hallata on kaks kodulehte www.ekstreempark.ee ja www.vohandumaraton.ee
Spordiühing Ekstreempark MTÜ on Võhandu Maratoni korraldaja. pisi|Ekstreempark Euroopa katusel, ELBRUS 5642 m 2013.a
Jaama tänav (Põlva)
Jaama tänav on tänav Põlvas.
Tänav algab Pärna tänavaga ristumisest ja kulgeb paralleelselt Kesk tänavaga Põlva kalmistu kõrvalt. Seejärel lõikub vasakult Kesk tänavaga ning kulgeb osaliselt piki Põlva järve äärt. Siis ristub Jaama tänav Põlva ringteega ning jõudes raudteeni, ristub Kanepi–Leevaku maanteega (nn Räpina maantee), kulgeb edasi mööda raudtee äärt ning ristub Lao tänavaga. Samas asub ka Põlva raudteejaam.
587
587. aasta
Tanssii tähtien kanssa
"Tanssii tähtien kanssa" (originaalis Inglise saatesari "Strictly Come Dancing") oli Soome kanali MTV3 telesaade, milles avalikkusele tuntud tegelased tegid koostööd professionaalsete tantsijatega, et võistelda peotantsus.
Eesti versioon samast saatest kannab pealkirja "Tantsud tähtedega".
Esimene hooaeg
Esimene hooaeg toimus 5. märts – 23. aprill 2006. Saatejuhid olid Ella Kanninen ja Marco Bjurström, žürii liikmed Jukka Haapalainen, Jorma Uotinen, Merja Satulehto ja Mikko Rasila.
Osalejad
Hooaja võitsid laulja Tomi Metsäketo ja tantsuõpetaja Sanna Hirvaskari.
Teine hooaeg
Teine hooaeg toimus 25. veebruar – 22. aprill 2007. Saatejuhtd olid Ella Kanninen ja Marco Bjurström, žürii liikmed Jukka Haapalainen, Jorma Uotinen, Merja Satulehto ja Mikko Rasila.
Kolmas hooaeg
Kolmas hooaeg toimus 9. märts – 18. mai 2008. Saatejuhid olid Vanessa Kurri ja Marco Bjurström, žürii liikmed Jukka Haapalainen, Johanna Rusanen, Helena Ahti-Hallberg ja Jorma Uotinen.
Osalejad
Hooaja võitsid laulja Maria Lund ja tantsuõpetaja Mikko Ahti.
Neljas hooaeg
Neljas hooaeg toimus 8. märts – 17. mai 2009. Saatejuhid olid Vappu Pimiä ja Marco Bjurström, žürii liikmed Jukka Haapalainen, Susanna Rahkamo, Helena Ahti-Hallberg ja Jorma Uotinen.
Osalejad
Hooaja võitsid Satu Tuomisto ja tantsuõpetaja Janne Talasma.
Viies hooaeg
Viies hooaeg toimus 19. september – 5. detsember 2010. Saatejuhid olid Mikko Leppilampi ja Vappu Pimiä, žürii liikmed Jukka Haapalainen, Jorma Uotinen, Jone Nikula ja Helena Ahti-Hallberg.
Osalejad
Hooaja võitsid poplaulja Antti Tuisku ja tantsuõpetaja Anna-Liisa Bergström.
Kuues hooaeg
Kuues hooaeg algas sügisel 2011.
Imik
Imik ehk rinnalaps on laps alates sündimisest kuni üheaastaseks saamiseni. Reisimisel võidakse arvestada alla ühe aastast last kokku koos emaga.
Zooloogias ja põllumajanduses nimetatakse imikuks ka imemisealist noorlooma.
Brooke Shields
pisi| Brooke Christa Shields (sündinud 31. mail 1965 New Yorgis) on Ameerika Ühendriikide näitleja ja modell.
Tema tuntumate filmide seas on "Kena tüdruk" ja "Helesinine laguun", teleseriaalidest "Siin Susan", "Kuumad 70ndad" ja "Huulepulgadžungel".
Nastiklased
Nastiklased (Colubridae) on madude liigirohkeim sugukond. Neid on väga mitmesugustes elupaikades kõigil mandritel peale Antarktise. Eesti looduses on ainsa liigina esindatud harilik nastik. Nastiklaste levila piiriks on üldiselt 55 kraadi põhjalaiust, erandiks vaid Euroopa, Loode-Venemaa ja Skandinaavia maad, kus levila ulatub 65. laiuskraadini Soomes. Nii puuduvad nad suuremal osal Venemaast ja Kanadast, Austraaliast ja ka Iirimaalt ja Uus-Meremaalt.
Klassifikatsioon
pisi|[[Duberria lutrix]] pisi|[[Pikkkoon-piugmadu]] pisi|[[Erpeton tentaculatum]] pisi|[[Harilik nastik]] pisi|[[Harilik sisalikumadu]] pisi|[[Bibilava epistibes]] pisi|[[Leioheterodon madagascariensis]] pisi|[[Achalinus spinalis]] pisi|[[Heterodon platirhinos]]
Zaheri klassifikatsioon (1999)
Zaher süstematiseeris sugukonna Colubridae järgmisteks alamsugukondadeks:
incertae sedis
Enamik Colubridae sugukonna madusid on mürgitud või poolmürgised (liivamadu, bumslang jt), kuid seda tuleb mõista nii, et nad pole üldjuhul inimesele ohtlikud peamiselt oma suu ja hammastiku ehituse tõttu – neil puuduvad suu eesosas nn mürgihambad. Aga nende hulgas on ka päris mürgiseid madusid.
Samas on paljude liikide sülg ja nn mürk (toksiin) toksiline nende saakloomade jaoks.
Colubridae sugukonda liigitatud maod on enamasti saledad, suurim neist on Kagu- ja Lõuna-Aasias levinud kuni 3,5-meetrine suursilmmadu, väikseim aga kuni 10 cm pikkune kääbusmadu Malai saartel. Enamik nastiklasi on ovipaarsed ehk munejad. Nad toituvad peamiselt pisiimetajaist, lindudest, kaladest, kahepaikseist ja selgrootuist.
Ionosfäär
pisi|Ionosfäär atmosfääris. E- ja F-tähed tähistavad plasma kontsentratsiooni kahte maksimumväärtust vastavates kihtides Ionosfäär on üks atmosfääri kõrgemaid kihte, mis algab umbes 50 –70 km kõrguselt ning ulatub 800 –1000 km kõrgusele.
Nimetus tuleb sellest, et erinevalt madalamatest atmosfäärikihtidest on ionosfäär Päikese lühilainelise kiirguse toimel osaliselt ioniseeritud, see tähendab sisaldab vabu elektrone ja ioone (plasmat). Kuigi laetud osakeste kontsentratsioon võrreldes neutraalsete osakeste kontsentratsiooniga on väike, mõjutab see siiski olulisel määral ionosfääri omadusi.
Ionosfäär eraldub ülejäänud atmosfäärist kõrgema plasmasisalduse alusel ja jaguneb plasma kontsentratsiooni erinevuste tõttu veel omakorda kihtideks. Ionosfäär paikneb termosfääri ning osaliselt eksosfääri ja mesosfääri alas. Ionosfääri kohal asub plasma- ehk protonosfäär, mis algab sealt, kus H+-ioonid (prootonid) hakkavad domineerima O+-ioonide üle, mis toimub vahemikus 800–2000 km, sõltuvalt plasma temperatuurist.
Ionosfäär on väga tähtis muu hulgas raadiolainete kauglevi seisukohast, sest teatud sagedusalade raadiolained (3–30 MHz ) peegelduvad sellelt tagasi maapinna poole, võimaldades seega raadiosidet tuhandete kilomeetrite kaugusele, mis muidu oleks võimatu.
Geofüüsikalised omadused
Ionosfäär on atmosfäärikiht, mis sisaldab vabu elektrone ning positiivse laenguga aatomeid ja molekule, mis on tekkinud neutraalsete aatomite fotoionisatsioonil Päikeselt tuleneva UV-kiirguse, vähesel määral ka EUV- ja röntgenikiirguse mõjul. Positiivsed ioonid tõmbuvad negatiivsete elektronidega ning võivad niimoodi muutuda jälle neutraalseteks osakesteks, kuid see protsess domineerib vaid öösel. Päeval on õhuosakesed Päikese ioniseerivast kiirgusest ergastatud ja muutuvad taas plasmaks.
Rekombineerumise kiirust mõjutab ka osakestevaheline kaugus – maapinnale lähemal on neid rohkem ja nad paiknevad tihedamalt koos, seetõttu on osakeste vaba tee pikkus väiksem ja kokkupõrked tihedamad. Kõrguse kasvades väheneb atmosfääri tihedus eksponentsiaalselt, kokkupõrked on harvemad, mistõttu rekombineerumine toimub aeglasemalt. See on ka põhjuseks, miks päikesekiirguse puudumisel (öösel) plasma ionosfääri ülaosas (F-kihis) täielikult ei kao.
Päikesekiirguse intensiivsus eri laiuskraadidel varieerub nii ööpäevases lõikes kui ka aasta jooksul. Lisaks sõltub kiirgushulk Päikese enda 11-aastasest tsüklist, mille jooksul esineb nii vaiksem kui ka aktiivsem kiirguse emiteerimise periood.
Maapinnale kõige lähedasemas kihis valdab osakeste seas Browni liikumine, kõige kõrgemal on magnetväljast juhitud laetud osakesed, nende kahe ala vahel domineerivad atomaarsete osakeste kokkupõrked. Ka enamik ionosfäärist asub selles keskmises alas, ainult ülemine osa ulatub magnetosfääri välja.
Ionosfääri kihid
300px|pisi|Ionosfääri kihid pisi|Ionosfääri kihistus päeval Kiirgus, mis osakesi ioniseeriks, väheneb atmosfääris kõrguse vähenemisel, seega kusagil paikneb ioniseeritud osakeste maksimum (F-kihis), mis on seda paksem ja maapinnale lähemal, mida intensiivsem on päikesekiirgus. Kõrguse muutumisel võib ioonide kontsentratsioon erineda mitme suurusjärgu võrra, seega jagatakse ionosfäär kolmeks kihiks: F-, E- ja D-kiht.
D-kiht on madalaim, paikneb kõrgusel 60–90 km. Võrreldes teiste ionosfääri kihtidega on laetud osakesi vähem ning kihi omadused on kõige varieeruvamad. Laetud osakestest domineerivad negatiivsed ja klasterioonid.
E-kiht paikneb D- ja F-kihi vahel, kõrgusel 90–170 km. Ta on ionosfääri kihtidest kõige paremini uuritud, sest paikneb madalal ja hea elektriväljade peegeldamise võime tõttu (sellest tuleb ka nimetusse e-täht) on seda võimalik maapinnal paiknevate seadmetega (peamiselt radarid) uurida. Umbes iga 108 neutraalse osakese kohta on 1 vaba elektron. E-kihis asub teine laetud osakeste tiheduse maksimum, mis on F-kihis asuvast maksimumist väiksem. Ioonidest domineerivad O2+ ja NO+. E-kihti nimetatakse ka dünamokihiks, sest elektrivälja mõjul toimub seal laetud osakeste kõige aktiivsem liikumine, mille käigus väikesed elektronid liiguvad kiiremini kui suured aeglased ioonid, osakesed jagunevad vastavalt laengutele ning tekitavad erinimeliste laengute vastasmõju tõttu omakorda elektrivälja.
Es-kiht ehk sporaadiline (juhuslik, hajus) E-kiht võib esineda Päikese aktiivsuse tsükli maksimumi ajal suvel, kui E-kihis tekib ajutiselt umbes 1 km paksune tavapärasest suurema elektrontihedusega ala.
PetroChina
PetroChina Company Limited (hiina keeles: 中國石油天然氣股份有限公司) on Hiina nafta- ja gaasiettevõte, Hiina suurim naftakompanii ning 2010. aasta 30. juuni seisuga turuväärtuselt maailma teine ettevõte.
Ionosfäär
Ionosfääri kihid
F-kiht on kõige kõrgem, asub 140 (või 170 ) – 800 (maksimum 1000 ) km maapinnast ja selles kihis on ka vabade elektronide kontsentratsiooni maksimum (1012/m3 ) – umbes 300 km kõrgusel (varieerub vastavalt Päikese aktiivsusele 200–800 km vahel). F-kihis on palju atomaarset (üksikute aatomite kujul) hapnikku, seepärast domineerivad seal laetud osakestest O+-ioonid. F-kihil on raadiolevi seisukohast väga tähtis roll, sest D- ja E-kihis väheneb öisel ajal plasma kontsentratsioon nii palju, et neid enam omaette kihtideks ei loeta. Päevasel ajal jaguneb F-kiht kaheks kihiks – alumine F1 ja ülemine F2; öösel püsib ainult F2-kiht.
PetroChina
Ettevõte asutati 1999. aastal riigiettevõtte China National Petroleum Corporation (Hiina Riiklik Naftakompanii, lühendatult CNPC) haruna, mille aktsiatega kaubeldakse avalikul. 2007. aasta lõpul omas CNPC 86,29% PetroChina aktsiatest.
Ionosfäär
Ionosfääri modelleerimine
Mudel on ionosfääri matemaatiline kirjeldus asukoha, kõrguse, aja, Päikese tsükli seisu ja geomagnetilise aktiivsuse funktsioonina. Mudel võib baseeruda vaatlustest saadud statistilistel andmetel, teoreetilistel teadmistel laetud osakeste interaktsioonidest atmosfääri ja päikesevalgusega või ka mõlema variandi kombinatsioonil. Üks kuulsamaid ja laiemalt kasutuses olevaid mudeleid on IRI (International Reference Ionosphere), mis põhineb ülemaailmsel ionosondide ja radarite võrgustiku ning in situ mõõtmiste teel satelliitidelt ja rakettidelt saadud infol. Ülemaailmse reeperatmosfääri mudelit hakati arendama 1970. aastatel ja see on International Union of Radio Science (URSI) ja Committee on Space Research (COSPAR) organisatsioonide koostööprojekt. Eesmärgiks on võetud anda infot standardse ionosfääri parameetrite kohta kogu maailmas kuni 1000 km kõrguses atmosfääris.
PetroChina
Ettevõtte aktsiatega kaubeldakse Hongkongi, Shanghai ja New Yorgi börsidel.
Ionosfäär
Häired ionosfääris
Äkilised ionosfääri häiringud (sudden ionospheric disturbances) – Päikese suure aktiivsuse perioodil jõuab ionosfääri alumistesse kihtidesse niipalju ioniseerivat kiirgust, et laengutihedus muutub piisavalt suureks, et elektromagnetilisi laineid saab peegeldada ka kõige alumine ionosfääri kiht, mis oma õhuosakeste tiheduse tõttu neid osaliselt või täielikult neelata võib. Selline nähtus on lühiajaline, aga häirib tugevalt maapealseid kommunikatsioone, mis kasutavad pikalainelist kiirgust (raadiolaineid).